বর্তমান সরকারকে ‘অনির্বাচিত’ উল্লেখ করে ২০ দলীয় জোটের এই শীর্ষনেতা বলেন, ২০১৪ সালের ৫ জানুয়ারির প্রহসনের নির্বাচনে এ দেশের মানুষ ভোট দেয়নি। আওয়ামী লীগের নেতৃত্বাধীন বর্তমান সরকারের প্রধানমন্ত্রী ভোটারবিহীন নির্বাচনে দিল্লীর হাত ধরে গদিতে বসেছেন। সুতরাং এই সরকারের অধীনে এ দেশে কোনো নির্বাচন হবে না। নির্বাচন হতে হবে নিরপেক্ষ সহায়ক সরকারের অধীনে। এজন্য এখন থেকেই সারা দেশে লেভেল প্লেয়িং ফিল্ডসহ নির্বাচনের অনুকূল পরিবেশ তৈরি করতে হবে, যাতে জনগণ নির্বিঘেœ তাদের ভোটাধিকার প্রয়োগ করতে পারে।